ભાવનગરમાં મનહર ઉધાસે પોતાની આગવી શૈલીમાં ગઝલ અને ગીતોની ઝલક અર્પણ કરી હતી. આ પ્રસંગે ગુજરાત પ્રદેશ પ્રમુખ જીતુ વાઘાણી દ્વારા ગઝલ ગાયક સાથે રાસ રમી સૂરોના સથવારે તાલ પર તાલ મેળવી ગરબાની મોજ માણી હતી. આ નવલા નોરતામાં ભાવનગર ગોહીલવાડ સ્ટેટના યુવરાજ પણ ખાસ હાજર રહ્યા હતા અને લોકો સાથે મન મૂકીને રાસ ગરબાની મજા માણી હતી. મનહર ઉધાસે ભાવનગર સાથેના તેમના જૂના સંસ્મરણો વાગોળ્યા હતા. આ પ્રસંગે ફિલ્મકાર મનોજ દેસાઈએ આગામી દિવસોમાં ભાવનગરના કલાકારોને લઇને "તક"નામની ગુજરાતી અને બાદમાં હિન્દી ફિલ્મ બનાવશે તેમ પણ જણાવ્યું હતું.